Moederskap het nie 'n definisie nie | SARIE
Moederskap het nie ‘n definisie nie	deur admin
Vandag was een van daardie dae waarop alles net gelyk gebeur het. My man is vir ‘n paar dae in Johannesburg, en soos die noodlot dit wil hê, moet sy bakkie vir ’n diens gaan. Die kinders moet terselfdertyd by twee verskillende skole, 10 kilometer van mekaar af, opgelaai word. Die skoonmaakdiens kom vensters was, die garage-deure word reggemaak, en my seuntjie se hare moet gesny word.
In een sekonde flits al die boeke wat ek al ooit oor kinders grootmaak gelees het, deur my brein – vanaf my ma se ou “Dr. Jan van Elfen se Praktiese Babasorg” tot “Kweek kinders met karakter”.
Terwyl ek snak na my asem, die vrou voor my verontwaardig omkyk en die tiener agter my se wange in vlamme uitslaan, weier my kop eenvoudig om te werk. Ek voel hoe die histeriese lag in my binneste kom sit, en ek weet net dis nou of nooit! Ek fluister in sy oor dat dit byna soos ’n vloekwoord is, en dat ek in die kar sal verduidelik. Gelukkig luister hy gehoorsaam.
Ek weet nie hoe ek by die betaalpunt verbygekom en die kar bereik het nie, maar skielik was my deurmekaar dag een wat ek vir altyd sal onthou. Ek het net weer besef moederskap het nie ’n definisie het nie, en dat geen boek, hoe dik ook al, jou ten volle kan voorberei op wat nog op jou wag nie.
En toe is my prinses vanaand ook klaar met “moedels”! Roereier en brokkoli is volgende op haar spyskaart. Uitgeput ná ’n lang dag is ek so dankbaar vir my twee life lines, wat my aan die gang hou wanneer dit voel of die allerdaagse roetine my wil insluk.My ma sê altyd: “Jou kinders hou jou common”. En vandag het ek net weer die waarheid van daardie woorde besef.
Ma-wees van George
Dit is een van die mooiste briewe wat ek in ‘n lang tyd gelees het en ek vereenselwig my daarmee want ek het self 3 kinders. Gelukkig ws twee al deur die tiener fase, maar dit hou mens jonk.